VARLĖ
(Žodžiai – Juozas Erlickas,
muzika – Gediminas Storpirštis)
https://www.youtube.com/watch?v=ICMhuHCcjuk&ab_channel=Dobrawka100

Aš labai bijau varlės,
tiek mažos, tiek didelės.
Nors ta baimė neprotinga,
bet varlė man nepatinka.

Nebraidau basom po rasą,
jeigu norite už drąsą
galit dvejetą rašyt,
bet varlė man negraži.

Nors iš baimės aš drebu,
šiaip jau varlę aš gerbiu.
Į mane kai pasižiūri,
aš matau, kad proto turi. Oho...

Sako, ji labai naudinga:
čiumpa vabalą už kinkos
ir prarijus tą kenkėją
žemės ūkį pakylėja!

Gal ir pakylės gal ne,
bet džiaugiuos, kad ji mažytė,
būtų didelė – mane
patį pirmąjį prarytų.